Diari Oficial de la Generalitat Valenciana


Sumari del DOGV 4737, del 22-04-2004 (2004/3816)

ORDE de 29 de març del 2004, de la Conselleria de Sanitat, per la qual es crea el Comité per a la Informàtica i les Telecomunicacions Sanitàries de la Generalitat Valenciana (Citesan)
---------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/03/29/(2)/dof/vci/html**

### Dades del document

Número de DOGV
:   4737

Data del DOGV
:   22-04-2004

Secció del DOGV
:   I. DISPOSICIONS GENERALS

Número del document
:   2004/3816


Data del document
:   29-03-2004

Organisme emissor
:   Conselleria de Sanitat

Tipus de document
:   Ordre

Descriptors 

:   * telecomunicació
    * legislació
    * organització sanitària
    * informàtica mèdica
    * organització administrativa
    * informàtica aplicada

ORDE de 29 de març del 2004, de la Conselleria de Sanitat, per la qual es crea el Comité per a la Informàtica i les Telecomunicacions Sanitàries de la Generalitat Valenciana (Citesan) [2004/X3816]
  
L'article 18 del Decret 116/2003, d'11 de juliol, pel qual s'aprova el Reglament Orgànic i Funcional de la Conselleria de Sanitat, establix que, de la Secretaria General Administrativa (en l'àmbit de la Sotssecretaria de la Conselleria) dependrà l'Àrea d'Organització i Sistemes de Comunicació, que és la unitat que dirigix i impulsa l'ús de les tecnologies i sistemes d'informació i les telecomunicacions per al seu ús en assumptes propis de la conselleria, així com l'optimació i normalització dels procediments de treball.
  
En este apartat s'establix com a part de les funcions d'esta àrea: ?Definir estratègies, planificar, normalitzar, ordenar i supervisar actuacions en relació amb els sistemes d'informació i comunicació de la conselleria?, ?Impulsar i coordinar funcionalment la implantació de sistemes d'informació en els centres sanitaris, cuidant-ne l'harmonització i compatibilitat- i ?Impulsar projectes d'implantació de sistemes d'informació en l'àmbit de la salut i vetlar per la seua gestió operativa?.
  
A fi de facilitar les funcions a la nova organització de la conselleria i aconseguir una major coordinació i integració entre les unitats d'Informàtica de les direccions territorials, àrees de salut i hospitals i l'Àrea d'Organització i Sistemes de Comunicació de la Sotssecretaria
  
ORDENE
  
Article 1. Constitució i objecte del Comité per a la Informàtica i les Telecomunicacions Sanitàries de la Generalitat Valenciana (Citesan).
  
Es crea el Comité per a la Informàtica i les Telecomunicacions Sanitàries de la Generalitat Valenciana (Citesan), dependent jeràrquicament del subsecretari de la Conselleria de Sanitat, amb l'objecte del ?Desenvolupament i coordinació dels sistemes d'informació corporatius i les telecomunicacions de la Sanitat Pública Valenciana. Marcar línies estratègiques i d'evolució en estos àmbits?.
  
Article 2. Composició del Comité per a la Informàtica i les Telecomunicacions Sanitàries de la Generalitat Valenciana.
  
El comité està format pels membres següents:
  
President: el cap de l'Àrea d'Organització i Sistemes de Comunicació.
  
Secretari: el responsable de la Unitat de Seguretat i Organització de l'Àrea d'Organització i Sistemes de Comunicació.
  
Vocals: els responsables de les unitats i servicis de l'Àrea d'Organització i Sistemes de Comunicació, de les unitats d'Informàtica de les direccions territorials, dels centres sanitaris i de les àrees de salut.
  
Article 3. Funcions del Comité per a la Informàtica i les Telecomunicacions Sanitàries de la Generalitat Valenciana.
  
La funció fonamental del Comité per a la Informàtica i les Telecomunicacions Sanitàries de la Generalitat Valenciana és el desenvolupament i coordinació dels sistemes d'informació corporatius i les telecomunicacions de la Sanitat Pública Valenciana. Marcar línies estratègiques i d'evolució en estos àmbits.
  
En concret:
  
La definició d'estàndards tecnològics en l'àmbit de la informàtica i les telecomunicacions.
  
Definició i implantació de les correctes polítiques de seguretat per a garantir el correcte accés als sistemes d'informació i el compliment de la Llei Orgànica de Protecció de Dades 15/1999, de 13 de desembre.
  
Planificació periòdica de la modernització tecnològica.
  
Article 4. Règim de funcionament
  
Es farà un ple trimestral, amb tots els components del Citesan.
  
Es crearan ?subcomités- de la forma:
  
De 3 a 6 components del Citesan. Un d'ells actuant com a coordinador.
  
Tractaran temes estratègics de poc component tècnic.
  
Preferiblement coordinats per responsables de les unitats d'informàtica de les direccions territorials, hospitals o àrees de salut.
  
Presentaran conclusions al ple.
  
Es tancaran quan s'arribe a l'objectiu per al qual es van crear.
  
Es crearan ?grups de treball- de la forma:
  
De 3 a 6 tècnics de les diferents unitats coordinats per un membre del Citesan.
  
Tractaran temes d'un fort component tècnic.
  
Preferiblement coordinats per responsables de les unitats d'informàtica de les direccions territorials, hospitals o àrees de salut.
  
Es creen a instàncies del ple o dels subcomités.
  
El coordinador presenta els resultats al ple.
  
Es tancaran quan s'arribe a l'objectiu per al qual es van crear.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 29 de març de 2004
  
El conseller de Sanitat,


Còpia Permalink ELI